Icelandair

Icelandair | IATA | ICAO | Roepteken

|
|

FI  | ICE  | ICEAIR
Gestig| 1937
Hoofspille| Keflavík Internasionale Lughawe
Lojaliteitsprogram| Saga Club
Vlootgrootte| 42
Bestemmings| 60
Houermaatskappy| Icelandair Group
Sitkamer| Saga Lounge
Hoofkantoor| Reykjavík-lughawe, Reykjavík, Ysland
Sleutelpersone| Birkir Hólm Guðnason (Hoof uitvoerende beampte)
Webwerf| icelandair.com

Icelandair is Ysland se grootste lugredery wat in 2007 sy 70ste verjaardag gevier het. Die Icelandair Group is vandag 'n internasionale onderneming wat twaalf filiaalmaatskappye in die lugvaart- en toerismebedryf behels en oor 'n personeel van 3 000 mense beskik. Die groep is 'n privaat maatskappy in besit van enkele duisend Yslandse aandeelhouers.

Met 'n vloot van 19 Boeing-vliegtuie het Icelandair in 2007 25 bestemmings in Europa en Noord-Amerika met 160 weeklikse vlugte bedien.

## Geskiedenis

[wysig | wysig bron]

'n Boeing 757-200-straler van Icelandair

Icelandair se oorsprong dateer terug tot die jaar 1937 toe 'n klein lugredery, Flugfélag Akureyrar, in die stad Akureyri aan Ysland se noordkus gestig is. Die maatskappy het sy hoofkwartier in 1943 na die hoofstad Reykjavík verskuif en sy naam gewysig tot Flugfélag Íslands. Later het die lugredery die internasionale Engelse handelsnaam Icelandair aangeneem.

Flugfélag Íslands se eerste internasionale vlugte in die jaar 1945 het Skotland en Denemarke bedien. 'n Tweede Yslandse lugredery, Loftleidir, het sy eerste internasionale bestemmings in 1947 bedien en 'n pioniersrol gespeel met sy goedkoop vlugte op die Noord-Atlantiese roete wat in 1953 begin het.

In 1973 het Flugfélag Íslands en Loftleidir saamgesmelt om 'n nuwe gemeenskaplike maatskappy, Flugleidir, te vorm. In Oktober 1979 het Flugleidir die twee oorspronklike lugrederye se operasionele verantwoordelikhede oorgeneem en besluit om die naam Flugleidir nog slegs op die binnelandse mark te gebruik, terwyl Icelandair as die maatskappy se internasionale handelsnaam gebruik is.

## Internasionale bestemmings

[wysig | wysig bron]

Internasionale bestemmings wat vanuit Ysland se Keflavík Internasionale Lughawe met direkte vlugte bedien word (2007)

### Europa

[wysig | wysig bron]

* België: Brussel, Luik (albei net lugvrag)
* Denemarke: Kopenhagen-Kastrup
* Duitsland: München, Frankfurt, Berlyn-Schönefeld, Keulen (slegs lugvrag)
* Frankryk: Parys, Lughawe Parys-Charles de Gaulle
* Noorweë: Bergen en Oslo

### Noord-Amerika

[wysig | wysig bron]

* Kanada: Halifax (Nova Scotia), Toronto (vanaf 2 Mei 2008)
* Verenigde State: New York Stad, Baltimore, Boston, Minneapolis, Orlando

## Huidige vloot

[wysig | wysig bron]

Icelandair passasiersvloot  Vliegtuig  | In diens  | Bestellings  | Passasiers

|
|
|

J | Y | Totaal
Airbus A321LR  | 2  | 5  | 22  | 165  | 187[1]
Airbus A321XLR  | -- | 13
Boeing 737 MAX 8  | 17  | -- | 16  | 144  | 160
Boeing 737 MAX 9  | 4  | -- | 16  | 162  | 178
Boeing 757-200  | 9  | -- | 22  | 161  | 183
20  | 164  | 184
Boeing 757-300  | 2[2] | -- | 22  | 203  | 225
Boeing 767-300ER | 3  | -- | 25  | 237  | 262
De Havilland Canada Dash 8-200 | 3  | -- | -- | 37  | 37
De Havilland Canada Dash 8-400 | 3  | -- | -- | 76  | 76
Totaal  | 43  | 18  |

Boeing 737 MAX 8

Boeing 737 MAX 9

Boeing 757-200

Boeing 767-300ER
in die ouer kleurskema

De Havilland Dash 8-Q400

## Verwysings

[wysig | wysig bron]

1. ↑ "ADDENDUM: ICELANDAIR OUTLINES A321NEO LR NETWORK FROM DEC 2024". aeroroutes.com. 11 November 2024.
2. ↑ ch-aviation.com (4 Desember 2024). "Icelandair takes delivery of first A321LR". Besoek op 4 Desember 2024.

*[J]: Saga Class
*[Y]: Economy Class